Source: http://www.tiiatiik.ee/2013/02/uut-sissetulekust-soltuvate-toetuste.html
Timestamp: 2018-11-21 10:14:01+00:00

Document:
Tiia Tiik, minu blogi. Siin on jutte elust, reisijutte, pilte ja uudiseid: Uut sissetulekust sõltuvate toetuste kohta
Tavaliselt pöörduvad inimesed sotsiaaltöötaja poole abi samaiseks. Selgitan siis, et kellele ja miks ja kui palju on võimalik toetust küsida.
Toimetulekutoetust makstakse toimetulekupiiri alusel, milleks on 76,70 eurot kuus, iga järgneva pereliikme kohta lisaks 80% sellest ehk 61,36 eurot (2liikmelisele perele 138,06 eurot, 3-liikmelisele 199,42 eurot jne).
Sellest aastast on uus kord ühekordsete sotsiaaltoetuste (sissetulekust sõltuvad) taotlemiseks, mille alusel ei ole enam lahti kirjutatud kuluread (varem oli nt puuetega inmestel toimetuleku tagamiseks 64 eurot, puudega lapse perele rehabilitatsiooniteenuse osaliseks hüvitamiseks 128 eurot, rehabilitatsiooni- ja taastusraviteenuse osaliseks hüvitmaiseks 96 eurot, abivahendite soetamise osaliseks hüvitamiseks 128 eurot, retseptiravimite ja vaktsineerimise maksumuse osaliseks hüvitamiseks 160 eurot, teatripiletite maksumuse osaliseks hüvitamiseks 32 eurot), vaid see on määruses alusel järgmiselt:
Tallinna Linnavolikogu 29.11.2012 määrus number 27, jõustumine 01.01.2013
§ 1. Reguleerimisala: määrusega kehtestatakse Tallinna linna elanikele linna eelarve vahenditest makstavate sotsiaaltoetuste taotlemise, määramise ja maksmise tingimused ja kord.Toetused jagunevad sissetulekust sõltuvateks toetusteks ja universaaltoetusteks. Sissetulekust sõltuvaid toetusi makstakse linnaelanike toimetulekuraskuste leevendamiseks ja universaaltoetusi linnaelanikuks olemise väärtustamiseks. Toetusi määrab ja väljamakseid korraldab isiku Eesti rahvastikuregistrisse (edaspidi rahvastikuregister) kantud elukoha järgne linnaosa valitsus.
§ 2. Toetuste sihtrühmad, maksimaalmäärad ja määrad. Tallinna Linnavalitsus kehtestab sissetulekust sõltuvate toetuste maksimaalmäärad kalendriaastaks:
- lapsele (alla 18aastane isik ja üldharidus- või kutseõppeasutuse kuni 19aastane (kaasa arvatud) õpilane), sh maksimaalmäär toimetulekutoetust saava pere laste kooliminekutoetusele ja paljulapselise pere laste toetusele Eesti Vabariigi aastapäevaks;
- tööealisele isikule;
- isikule, kes on riikliku pensionikindlustuse seaduse mõistes vanaduspensioniealine.
- Linnavalitsus kehtestab universaaltoetuste määrad.
- Linnavalitsus kehtestab sissetulekust sõltuvate toetuste ja universaaltoetuste taotlemise vormid.
§ 4. Õigustatud isikud. Toetusi määratakse isikutele, kelle:
2) perekonna netosissetulek esimese pereliikme kohta on väiksem kehtivast töötasu alammäärast kuus ja iga järgmise pereliikme kohta väiksem kui 80% kehtivast töötasu alammäärast kuus (2013 - 1. pereliige alla 320 euro, 2. 256 eurot ehk 2liikmelisel perel alla 576 eurot, 3. liikmelisel 832 eurot).
§ 5. Toetuse taotlemine. (1) Taotlus esitatakse rahvastikuregistri andmetel elukohajärgse linnaosa valitsuse sotsiaalhoolekande osakonnale. Taotluses põhjendatakse toetuse vajadust, v.a § 3 punktides 5 ja 6 nimetatud juhtudel.
§ 8. Sotsiaalhoolekande komisjon. Sotsiaalhoolekande komisjoni ettepanekul on sotsiaalhoolekande osakonna juhatajal või tema asetäitjal õigus:
3) määrata toetust sotsiaalhoolekande osakonna töötaja põhjendatud ettepanekul ilma abivajaja taotluseta. Edasi loe siit.
Sissetulekust sõltuvate toetuste maksimaalmäärad ja universaaltoetuste määrad Tallinna Linnavalitsus 27.12.2012 määrus number 82, jõustumine 01.01.2013.
Toetust on õigus taotleda kolme kuu jooksul pärast nende kulutuste tegemist, milleks toetust taotletakse, või pärast sündmust, mille korral toetust makstakse.
Muudatus: Toetust ei maksta ja soodustusi ei anta isikule, kes viibib ööpäevaringsel hoolekandeteenusel ja kelle eest Tallinna linn täielikult või osaliselt tasub hoolduskulusid (29.11.2012 määrus number 27, § 18. Pensionilisa, 6).
kell veebruar 11, 2013

References: § 1

§ 2

§ 4

§ 5
 § 3

§ 8
 § 18